Kosraė

Kosraė (), seniau dar vadinta Kusaiė – sala Ramiajame vandenyne, Karolinų salyno rytuose, įeina į Mikronezijos Federacinių Valstijų sudėtį ir sudaro vieną iš jų valstijų. Plotas 110 km². Sala kalnuota (aukštis iki 634 m, Finol Finkolo k.), apaugusi tropinėmis džiunglėmis. Kosraę supa koralinių rifų barjeras. Šalia yra nedidelė Lelu salelė, kurioje įsikūrusi Lelu gyvenvietė.

Saloje gyvena 7,3 tūkst. gyventojų, kurie kalba daugiausia Kosraės kalba. Verčiamasi žvejyba, žemės ūkiu, turizmu. Yra Kosraės tarptautinis oro uostas salos šiaurinėje dalyje.

Kosraės valstija padalinta į 5 savivaldybes:
 Lelu (gyv.: 2404)
 Malemas (gyv.: 1430)
 Tafunsakas (gyv.: 2427)
 Utvė (gyv.: 1056)
 Valungas

Valstijos sostinė yra Tofolas, įsikūręs Lelu savivaldybėje.

Mikronezijos Federacinių Valstijų salos
Mikronezijos Federacinių Valstijų valstijos